Ο **Μπράιτ Ενομπακάρε** (αγγλικά: *Bright Enobakhare*, γενν. στις 8 Φεβρουαρίου 1998) είναι Νιγηριανός επαγγελματίας ποδοσφαιριστής.

Σταδιοδρομία σε συλλόγους
-------------------------

### Πρώιμη σταδιοδρομία

Έχοντας μετακομίσει από τη γενέτειρά του τη Νιγηρία στο Μπέρμιγχαμ της Αγγλία σε ηλικία 15 ετών, ο Ενομπακάρε ξεκίνησε να παίζει για την ομάδα νέων της Νόρθφιλντ Τάουν Φ.Κ. όπου ήταν μέρος της ομάδας που κέρδισε το Μπέρμιγχαμ Μάινορ Καπ το 2014, σημειώνοντας δύο γκολ στη νίκη με 3-1 επί της Ράγκμπι Τάουν Φ.Κ. στο Βίλα Παρκ. Μετά την επιτυχία του, ο Ενομπακάρε είχε δοκιμαστικά σε διάφορους συλλόγους, προτού ενταχθεί στις ακαδημίες νέων της Γουλβερχάμπτον Γουόντερερς.

### Γουλβερχάμπτον Γουόντερερς

Το καλοκαίρι του 2015, ο Ενομπακάρε υπέγραψε το πρώτο του επαγγελματικό συμβόλαιο με την Γουλβερχάμπτον Γουόντερερς, σκοράροντας στο ντεμπούτο του, στη φιλική νίκη με 3-2 επί της Τσάμπλι. Σημείωσε το νικητήριο γκολ στη φιλική νίκη με 4-3 επί της Ντόνκαστερ Ρόβερς στο Κίπμοουτ Στέιντιουμ στις 2 Αυγούστου. Τέσσερις μέρες αργότερα, ο προπονητής Κένι Τζάκετ δήλωσε ότι ο Ενομπακάρε θα έπαιζε στην πρώτη ομάδα κατά τη διάρκεια της επερχόμενης σεζόν, λόγω έλλειψης άλλων επιθετικών.

Στις 25 Αυγούστου 2015, έκανε το ντεμπούτο του ως βασικός και σκόραρε εντός των πρώτων τριών λεπτών στον επαναληπτικό αγώνα εναντίον της Νιούπορτ Κάουντι για τον πρώτο γύρο του Λιγκ Καπ Αγγλίας. Στις 29 Σεπτεμβρίου, έπαιξε τον πρώτο του αγώνα στη Φούτμπολ Λιγκ, αντικαθιστώντας τον Λε Φοντρ για τα τελευταία επτά λεπτά της νίκης με 3-0 στη Τσάμπιονσιπ εναντίον της Φούλαμ. Ο Ενομπακάρε σημείωσε το πρώτο του γκολ για την Γουλβς στην εντός έδρας νίκη με 2-1 εναντίον της Μπάρνσλεϊ στις 23 Σεπτεμβρίου 2017, μετά την αντικατάσταση του Ιβάν Καβαλέιρο στο 65ο λεπτό. 

Στις 31 Αυγούστου 2018, ο Ενομπακάρε δανείστηκε στην Κιλμάρνοκ της Πρέμιερσιπ Σκωτίας μέχρι τη νέα χρονιά, όταν μετακόμισε στην Λιγκ Ουάν με δανεισμό στην Κόβεντρι Σίτι για το υπόλοιπο της σεζόν.

Στις 8 Αυγούστου 2019, ο Ενομπακάρε εντάχθηκε με μονοετή δανεισμό στην Γουίγκαν Αθλέτικ. Έπαιξε έναν αγώνα Λιγκ Καπ και δύο αγώνες πρωταθλήματος ως αλλαγή, προπονήθηκε με την ομάδα νέων της για αρκετούς μήνες και επέστρεψε στην Γουλβς πρόωρα τον Ιανουάριο.

Στις 14 Μαΐου 2020, ο Ενομπακάρε αποχώρησε από τη Γουλβς με αμοιβαία συμφωνία, ύστερα από συνολικά 49 εμφανίσεις στην πρώτη ομάδα και 3 γκολ.

### ΑΕΚ

Στις 20 Ιουνίου 2020, ο Ενομπακάρε υπέγραψε τριετές συμβόλαιο με την ΑΕΚ. Το συμβόλαιό του ωστόσο λύθηκε πρόωρα, κοινή συναινέσει, στις 5 Οκτωβρίου 2020.

Εθνική ομάδα
------------

Ο Ενομπακάρε έχει δύο συμμετοχές με την Εθνική Νιγηρίας U23.

Διακρίσεις
----------

**Γουλβερχάμπτον Γουόντερερς**

* Τσάμπιονσιπ: 2017–18

**Κόβεντρι Σίτι**

* Βραβείο Νεαρού Παίκτη της Κόβεντρι Σίτι: 2018-19

Παραπομπές
----------

1. ↑  «Birmingham County F.A Minor Cup 2014». *Birmingham County F.A*. Ανακτήθηκε στις 11 Οκτωβρίου 2016.
2. ↑  «Bright future secured!». Γουλβερχάμπτον Γουόντερερς ΦΚ. 17 Ιουλίου 2015. Αρχειοθετήθηκε από το πρωτότυπο στις 17 Ιουλίου 2015.. Ανακτήθηκε στις 25 Αυγούστου 2015.
3. ↑  «Bright Enobakhare signs new Wolves deal». *Express & Star*. 17 Ιουλίου 2015.. Ανακτήθηκε στις 25 Αυγούστου 2015.
4. ↑  «Bright Enobakhare rated ready for Wolves». *Express & Star*. 3 Αυγούστου 2015.. Ανακτήθηκε στις 25 Αυγούστου 2015.
5. ↑  «Bright Enobakhare has a place at Wolves». *Express & Star*. 6 Αυγούστου 2015.. Ανακτήθηκε στις 25 Αυγούστου 2015.
6. ↑  Ντοντ, Κρίστοφερ (25 Αυγούστου 2015). «Half-Time Report: Bright Enobakhare gives Wolverhampton Wanderers half-time lead». Sports Mole.. Ανακτήθηκε στις 25 Αυγούστου 2015.
7. ↑  «Fulham 0–3 Wolves». BBC Sport. 29 Σεπτεμβρίου 2015.. Ανακτήθηκε στις 30 Σεπτεμβρίου 2015.
8. ↑  «Wolves 2–1 Barnsley». BBC Sport. 23 Σεπτεμβρίου 2017.. Ανακτήθηκε στις 7 Οκτωβρίου 2017.
9. ↑  Μπράσινγκτον, Τζέιμι (31 Αυγούστου 2018). «Wolves winger Bright Enobakhare joins Kilmarnock on loan». *Express & Star*.. Ανακτήθηκε στις 7 Νοεμβρίου 2019.
10. ↑  «Bright Enobakhare Joins Sky Blues on Loan». Κόβεντρι Σίτι ΦΚ. Ανακτήθηκε στις 8 Ιανουαρίου 2019.
11. ↑   «BRIGHT ENOBAKHARE SIGNS FOR LATICS ON A SEASON-LONG LOAN FROM WOLVES». *www.wiganathletic.com*. 8 Αυγούστου 2019. Ανακτήθηκε στις 8 Αυγούστου 2019.
12. ↑  Edwards, Joe (2 Ιανουαρίου 2020). «Bright Enobakhare back at Wolves earlier than planned». *Express & Star*.. Ανακτήθηκε στις 30 Ιανουαρίου 2020.
13. ↑  «Enobakhare makes Wolves departure». *Wolves*. 14 Μαΐου 2020.. Ανακτήθηκε στις 14 Μαΐου 2020.
14. ↑  «ΑΕΚ: Ανακοίνωσε τον Ενομπακάρε». *www.sport24.gr*. 20 Ιουνίου 2020.
15. ↑  «Τέλος και επίσημα από την ΑΕΚ ο Ενομπακάρε - 05/10 20:32». *aek365.org*. Ανακτήθηκε στις 5 Οκτωβρίου 2020.
16. ↑  «National team career». *www.transfermarkt.com*.
17. ↑  Άντερσον, Τζον, επιμ. (2018). *Football Yearbook 2018–2019*. Λονδίνο: Headline Publishing Group. σελίδες 386–387. ISBN 978-1-4722-6106-9.

Εξωτερικοί σύνδεσμοι
--------------------

* Μπράιτ Ενομπακάρε Στατιστικά καριέρας στο Soccerbase
* Προφίλ στο Transfermarkt.com